**ኤርትራ ብሓቂ ዕድለኛ እያ፡**

ከም ኤርትራዊ መጠን ዘኹርዓንን ዘሔብነንን ነገር እንተሎ፡ ኤርትራ ጀጋኑ ርእሶም ዘየድንኑ፡ ዓቕሎም ዘይጽንቅቑ፡ ተዛሪቦም ዘስምዑ፡ ተቓሊሶም ዝዕወቱ፡ ተሟጉቶም ዝረትዑ፡ ተዋጊኦም ዝስዕሩ፡ ሰሪሖም ዘድምዑ፡ ከይ ጎየዩ ዝቕድሙ፡ ከይተዛረቡ ጸላእቶም ዘርዕዱ፡ ንረብሓ ሓፋሽ ቀዳምነት ዝህቡ ምህላዋ እዩ። እዚ ጥራሕ ኣይኮነን ኣብ ጫቃ ዝተማእሩ፡ ተንኮላት ሓያላን ከም ስጋ ዝመታተሩ፡ ንኻልኦት ጭቁናት ኣህዛብ ተቓሊስካ ከም ትዕወት ኣብነት ዝኾኑ፡ ኣብ ዞባዊ ሰላምን ቅሳነትን ዝኣምኑን ዝቃለሱን፡ ጸረ ዓመጽቲ ስርዓታት ብትብዓት ዝምክቱ፡ ኣብ ጎድኒ ዉጹዕ ህዝብ ደው ዝብሉን ዝሟጎቱን፡ ንድሕሪ ዓሰርተ ዕስራ ዓመታት ዝገሃድ ፡ቅድሚ ዓሰርተ ዕስራ ዓመታት ዝውጥኑ፡ ኩርዓት ህዝብን ሃገርን ዝኾኑ ስለ ዘለውዋ።

ኣብ ታሪኽ ሃገርና ተመለስና መጻሕፍቲ እንተገንጺልና እዚ ሎሚ ኣብ ኤርትራ ወሪዱ ዘሎ ሰላም ቀርኒ ኣፍሪቃ ኣቦሓጎታትና ብዓል ኢብራሂም ሱልጣን ኣብ ሓሙሳታት ምእንቲ ነጻነት ኤርትራ ኣብ ሕቡራት መንግስታት ተሟጉቶም ዝሰምዕም ምስ ሰኣኑ ዝሓብዎ ቃል “ ሰላም ኤርትራ እንተዘይተረጋጊጹ ኣብ ቀርኒ ኣፍሪቃ ሰላም ክነግስ ማለት ዘይሕለም ነገር ምዃኑ ሓሳቦም ገሊጾም ኔሮም። ግን ጸማም እዚኒ ተዋሂቡዎም። ከምቲ ዝበሉዎ ካብ ሓምሳታት ክሳብ 2018 ቀርኒ ኣፍሪቃ ዓውደ ኲናትን ድኽነትን ህውከትን ኮይና ጸኒሓ።

ኣብ ግዜ ቃልሲ ንነጻነት ሰብዓታት ናይ ሎሚ ፕረሲደንት ተጋዳላይ ኢሰያስ ኣፍወሪ ዝተዛረቦ ምስ ንርኢ ከምዚ ይብል ‘ ንሕና ምስ ህዝቢ ኢትዮጵያ ጽልኢ የብልናን፡ ጽልእናን ቃልስናን ምስቲ ስርዓታ ድኣንበር ምስ ጭቁን ህዝቢ ኣይኮነን። ንሕና ነጻነት ኣረጋጊጽና ኣብ ኢትዮጵያ ሰላም ምስ ዝህሉ ሰላምና ውሑስ ክክኸውን ኣይክእልን። ናይ ሰላም ቃልስና ክንዮ ዶባትና ዝኸይድ ምዃኑ ተዛሪቡ ኔሩ። እዚ ሕጂ ንርእዮ ዘለና ደወል ሰላም ብትኣምር ዝመጸ ዘይኮነ ምስቲ ኤርትራ ንነዊሕ ዓመታት ክትሰርሓሉ ዝጸንሔት ኣብ ኢትዮጵያ ሰማዒ ረኺቡ ቆራጽ ስጉምቲ መሪሕነት ዶ/ ኣቢይ ተሓዊሱዎ ዝመጸ ምዃኑ ብጉቡእ ክንግንዘብ ይግብኣና።

ንጀጋኑና መራሕትና፡ ጀጋኑ ከግብሮም ዝኸኣለ ኣዚና ድምጽና ዓው ኣቢልና ንሕበነሉን ንኾርዓሉ ጅግና ብጽንዓቱ እምነቱ ተወፋይነቱ ዓለም ዘዛረበ፡ ጸሚኤ ጠምየ ደኺመ ሓሚመ ከይበለ ንዓመታት ሃገር ክብራ ከይድፈር ሂወቱ ዘወፈየ ሰራዊት ስለ ዝሃለወ እዩ። ሕድሪ ሰማእታቱ ተሰኪሙ፡ ትእዛዝ መሪሕነት ኣብ ዋጋ ዕዳጋ ከየእተወ ብተባራሪ ወረ ዘይደናገር፡ ሰራውት እንተዘይህሉ ጅግና መሪሕነት ኣይምሃለወን። ስለዚ ጅግና መሪሒነት ጀጋኑ ሰራዊት የፍሪ፡ ጀጋኑ ሰራዊት ንጅግና መሪሕነት ጅግና ኮይኑ ክቅጽል ይገብሩዎ። ኮምኡ እንተዘይከውን ኔሩ ሰላም ድምጻ ኣይምተሰምዔ። እዚ ከኣዩ ከም ኤርታዊ መጠን ብጀጋኑና ክኾርዕን ክሕበንን ዝገብረኒ።

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር